钦定古今图书集成/明伦汇编/氏族典/第079卷 > 吴发
## 钦定古今图书集成/明伦汇编/氏族典/第079卷 > 吴发

按《万姓统谱》：“发字伯韫，歙人。十岁能属文，才冠登第，
授藩阳簿，调江陵士曹。临川法掾，多所平反。为信州
判官，遇事益刚烈，授龙泉丞。嘉定己巳旱蝗，仓台委
往庆元虑囚，邑宰尚严，狴犴充斥，徙而之他。发移牒
索之，或罪或释，悉遣还家，欢声载道。代归即告老。弟
暎字景齐，登第授青阳簿。”